ایردوغان الجزیره تلویزیونی گه بیانات بیردی
ترکیه جمهور رئیسی رجب طیب ایردوغان، 15 نچی جولای کونی یوز بیرگن فتونینگ کودتا حرکتینی اولاً بار بیر اعقاریبی آرقه لی خبر بولگن لیگینی و خبرگه ایشانمه گن لیگینی بیان ایتیب، آرتیدن ملی استخبارات تشکیلاتی و ایریم منبع لردن خبر بیریلگن لیگینی بیلدیردی. خبرنینگ توغری ایکن لیگی خبرینی آلیشی بیلن، ترک خلقیدن دموکراسیگه صاحب چیقیش لرینی ایسته گن لیگینی افاده ایتدی. اوشبو دعوتگه بناً مینگ لب کیشی نینگ بو کیچیک گروه نینگ کودتا حرکتی گه قرشی میدانلرنی تولدیرگن لیکلرینی بیان ایتدی.
ایردوغان جنابلری خلق نینگ او کیچه ده گی بیردم لیگی مثالسیز دیر، قول – قولگه بیرگنده تانکلرنینگ نتیجه آلیشی نینگ ممکن ایمس ایکن لیگینی قید ایتدی.
ترکیه ده حقوق نینگ برقرارلیگینی ایسلتیب، قضانینگ اوز وظیفه سینی بجرگن لیگینی کودتا حرکتی نینگ بیر گناه ایکن لیگینی و بو گناه نی مرتکب بولگنلرنینگ جزالرینی ترترلیکلرینی ایتیب اوتدی.
اعدام جزاسی بیلن علاقه لی سوالگه ایسه جمهور رئیس، بو قرارنی اوزی نینگ بیرمس لیگینی خلق نینگ بو طلب نی تیل گه آلگن لیگینی بیراق بونینگ قرارینی ترکیه بویوک ملت مجلسی نینگ بیررلیگینی بیان ایتدی. ایردوغان "تصویب بولیب کیلگنده مین امضا قیله من. دنیا یالغیزگینه امریکه قوشمه ایالتلریدن عبارت ایمس، امریکا، روسیه و چین کبی انچه اولکه ده اعدام جزاسی موجود" دیب، افاده ایتدی.
جمهور رئیس فتو گروهی نینگ رهبری فتح الله گولن نینگ اعاده ایتیلیشی بیلن تیگیشلی اسنادلرنی امریکا قوشمه ایالتلریگه یوباریلگن لیگینی معلوم قیلیب، امریکا محکمه لری نینگ قرارینی کوتیب تورگن لیکلرینی بیان ایتدی. ایردوغان گولن ترور تشکیلاتی نینگ اوستیده هم بیر عاقل موجود دیب، کودتا حادثه سیده ایریم بیر اولکه نینگ قولی بولیشی ممکن ایکن لیگینی ایسلتیب اوتدی.
ایردوغان ایریم بیر سوالگه جواباً 24 نومبر تاریخیده روسیه اوچاغینی توشیرگن 2 پیلوت نینگ نظارت آستیده ایکن لیگینی تأئید ایتیب، بولرنینگ گولن استقامت ایته دیگن پنسیلوانیا بیلن ارتباط لری بولیشی ممکن. اما بونی قضا انیق لشتیره دی. بیزنینگ قولیمیزده روس اوچاغی ویا اونینگ توشیریلیشی بیلن علاقه لی بیر معلومات یوق دیر، دیب ایتدی.
ایردوغانگه حیاتینگیز بیلن علاقه لی قیوده میسیز؟ دیگن سوالگه "هیچ بیرقیغو" یوق جواب بیردی.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
